Pärnu-Jaagupi kirik

Pärnu-Jaagupi kirik (ka Pärnu-Jakobi kirik) on Eesti Evangeelsele Luterlikule Kirikule kuuluv kirik Pärnu-Jaagupis.

Arvatavasti on see ehitatud puust esikiriku asemele aastail 1531–1534. See on noorim gooti stiilis kirik Eestis.

Kirik on pühitsetud palverändurite kaitsepühakule apostel Jaakobus Vanemale.

Kirikut kasutab Pärnu-Jakobi kogudus.

Pärnu-Jaagupi kiriku altar on ehitatud 1793. aastal. Aastal 1901 valminud altarimaali "Kristus ristil" on maalinud kunstnik Ants Laikmaa. See on koopia Tallinna Toomkirikus asuva Eduard von Gebhardti altaripildist "Kristus ristil".

Kiriku evangelistide kujudega barokk-kantsli autor on Elert Thiele. See on valminud 1660. aastal.

Orel on valmistatud Walkeri töökojas Riias 1895. aastal.

Viited

Välislingid
 

Pärnu maakonna kirikud
Pärnu-Jaagupi
Pärnu-Jaagupi kihelkond
Eesti Evangeelse Luterliku Kiriku kirikud‎